Diari Oficial de la Generalitat Valenciana


Sumari del DOGV 2825, del 12-09-1996 (1996/839191)

ACORD de 12 de juny de 1996, de la Comissió Territorial d'Urbanisme de València, que aprova definitivament la modificació número 2 del Pla General d'Ordenació Urbana de Vinalesa.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2825

Data del DOGV
:   12-09-1996

Secció del DOGV
:   ALTRES DISPOSICIONS

Número del document
:   1996/839191


Data del document
:   12-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 1996, de la Comissió Territorial d'Urbanisme de València, que aprova definitivament la modificació número 2 del Pla General d'Ordenació Urbana de Vinalesa.   
La Comissió Territorial d'Urbanisme de València, en la sessió del dia 12 de juny de 1996, va adoptar aquest acord:  
Vist l'expedient tramés per l'Ajuntament de Vinalesa, referit a la modificació número 2 del Pla General d'Ordenació Urbana, als efectes de l'aprovació definitiva, i de conformitat amb aquests  
Antecedents de fet  
Primer  
El projecte, el va aprovar inicialment el ple de l'Ajuntament el dia 7 de març de 1996. Després del període pertinent d'informació pública en el DOGV número 2.712, i en el periòdic Las Provincias, el 20 i 23 de març de 1996, el va aprovar provisionalment el dia 25 d'abril de 1996, després que no s'haguera presentat cap al·legació.  
Segon  
El projecte consta de memòria, plànols d'informació i plànols d'ordenació.  
S'hi aporta una sola còpia del projecte, que està correctament diligenciada.  
Tercer  
La modificació té com a finalitat el canvi de la qualificació vigent d'uns terrenys de nucli antic amb ús residencial edificable, que passen a ser qualificats de xarxa viària de vianants.  
La modificació es justifica en la procedència d'adequar la trama urbana a les necessitats del trànsit de vianants i del patrimoni construït, atés que la parcel·la afectada està adossada a l'ermita de Santa Bàrbara (edifici catalogat amb protecció integrada). Amb això s'aconsegueix fer ressaltar els elements i les característiques singulars de l'edifici.  
Quart  
Vinalesa té aprovat el document urbanístic de Pla General d'Ordenació Urbana, en la sessió de la Comissió Territorial d'Urbanisme del 15 de novembre de 1990.  
Cinqué  
La Comissió Informativa de la Comissió Territorial d'Urbanisme de València, en la sessió del dia 5 de juny de 1996, va emetre un informe relatiu al projecte que ens ocupa, amb la qual cosa compleix el que estableix l'article 11, del Decret 77/1996, de 16 d'abril, de Govern Valencià, que aprova el Reglament dels òrgans Urbanístics de la Generalitat Valenciana.  
Fonaments de dret  
Primera  
La tramitació, d'acord amb l'article 38 de la LRAU, és correcta. D'altra banda, atés el contingut de la modificació, la documentació es considera suficient, de conformitat amb l'article 27 de la LRAU.  
Segon  
No s'aprecia cap inconvenient per a aprovar la modificació que se sol·licita.  
Tercer  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals, i de les modificacions, de municipis de menys de 50 mil habitants, de conformitat amb el que estableix l'article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 10.a, per remissió de l'article 9.1, tots dos del Decret 77/96, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
En vista d'aquests antecedents, la Comissió Territorial d'Urbanisme de València acorda:   
Aprovar definitivament la modificació número 2 del Pla General d'Ordenació Urbana de Vinalesa.  
Contra aquesta resolució, que esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació.  
Tot això, sense perjudici que es puga presentar qualsevol altre recurs que es considere oportú.  
València, 12 de juny de 1996.- El secretari de la Comissió Territorial d'Urbanisme: José Manuel Palau Navarro.